b"\n_START_ARTICLE_\nM\xc3\xa5ne for livets stebarn\n_START_PARAGRAPH_\nM\xc3\xa5ne for livets stebarn er et skuespill av den amerikanske nobelprisvinneren Eugene O'Neill. Det er skrevet i 1943, fikk tittelen A Moon for the Misbegotten og ble hans siste drama. Stykket er oversatt til norsk av Kjell Askildsen.\n_START_SECTION_\nHistorikk\n_START_PARAGRAPH_\nStykket hadde verdenspremiere p\xc3\xa5 Hartmann Theatre i Columbus i Ohio i 1947. Det er satt opp p\xc3\xa5 Broadway i New York fem ganger, f\xc3\xb8rste gang i 1957, deretter i 1973, 1984, 2000 og 2007._NEWLINE_M\xc3\xa5ne for livets stebarn ble satt opp p\xc3\xa5 Oslo Nye Teater, Centralteatret i Oslo h\xc3\xb8sten 2008 med Kjetil Bang-Hansen som instrukt\xc3\xb8r, Svein Tindberg som James Tyrone, Marika Enstad som Josie og Toralv Maurstad soom den slu faren, Hogan._NEWLINE_Stykket ble ogs\xc3\xa5 spilt p\xc3\xa5 samme teater i 1975. Da spilte Maurstad Tyrone. Med seg hadde han Liv Ullmann som Josie og Espen Skj\xc3\xb8nberg som Hogan._NEWLINE_Det er ogs\xc3\xa5 spilt p\xc3\xa5 Rogaland Teater i 2004. Nina Ellen \xc3\x98deg\xc3\xa5rd vant da Heddaprisen 2005 for sin tolkning av Josie."